Varenie a pečenie je záľubou viacerých gazdiniek. Nie však len gazdiniek, ale aj gazdov. Veľa ľudí má v obľube pripraviť svojim najbližším nejaké sladké potešenie v podobe koláčov či toriet. Dnes už nájdeme veľké množstvo receptov na ich prípravu jednak v kuchárskych knihách, ale skvelým pomocníkom pri čerpaní námetov sa stal aj internet. Keďže v dnešnej dobe má smartphone už takmer každý z nás, dajú sa nainštalovať aj rôzne aplikácie, ktoré sa zameriavajú práve na pečenie. Nedávno vyšla aplikácia, ktorá je určená pre všetkých milovníkov zdravého pečenia. Nie však len zdravého, ale aj toho klasického. Aplikácia sa používateľovi po nainštalovaní zobrazí. V ľavom hornom rohu nájde položku, do ktorej môže napísať ľubovoľné slovo, na základe ktorého mu budú vygenerované všetky druhy koláčov a toriet, ktoré sa v tejto aplikácii nachádzajú. Môže použiť aj názvy ingrediencií, ktoré nie sú veľmi známe, napríklad slovo mrkva. Na základe zadanej položky mu aplikácia zobrazí všetky typy koláčov a toriet, ktoré sa dajú z mrkvy pripraviť. Tou základnou je mrkvová torta. Mrkvová torta, v zahraničí známa aj ako Carrot cake, sa začína v súčasnosti tešiť veľkej obľube. A to hneď z viacerých dôvodov – Mrkvová torta je veľmi jednoduchá na prípravu a mrkva, z ktorej pozostáva značná časť tejto torty je veľmi zdravá a lahodná ingrediencia. Ak má používateľ aplikácie chuť na tortu alebo koláč, ktorý sa skladá z čokolády, po zadaní kľúčového slova čokoláda mu zobrazí napríklad aj Sacherovu tortu. Používateľovi sa však zobrazia nielen základné recepty, ktoré slúžia na výrobu týchto sladkých pochúťok. Zobrazia sa mu tiež aj ich "zdravšie" verzie. To znamená, že sa mu zobrazí modifikácia receptu, ktorá obsahuje zdravšie suroviny, vďaka čomu je koláč alebo torta zdraviu prospešnejšia a má menšiu energetickú hodnotu. Výhodou tejto aplikácie je aj to, že si môže používateľ recept, ktorý sa mu páči a má v pláne ho vyskúšať aj uložiť medzi obľúbené recepty. Rovnako tiež môže používateľ písať svoje vlastné recenzie a daný recept hodnotiť. Je teda len a len na používateľovi, či uprednostní tradičnú receptúru, alebo skúsi vyskúšať zdravšiu verziu receptu. Pri každom recepte je tiež uvedená aj náročnosť na prípravu – to znamená, že je uvedený približný čas, ako dlho bude trvať, kým bude torta alebo koláč pripravená.
Výhodou tejto aplikácie je to, že je úplne zadarmo. Je určená nielen pre ľudí zdatných v pečení, ale svoje "nenáročné" recepty si nájdu aj tí, ktorým je pečenie na míle vzdialené.